

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKI NAČELNIK**

**KLASA: 406-01/17-03/17**

**URBROJ: 2123-05-03-17-8**

**U Šandrovcu, 20.09.2017.**

Na temelju članka 19., a u svezi sa člankom 13. Pravilnika o bagatelnoj nabavi roba, usluga i radova Općine Šandrovac („Općinski glasnik Općine Šandrovac“ br. 4/2014.) i članka 58. Statuta Općine Šandrovac („Općinski glasnik Općine Šandrovac“ br. 32 od 19.03.2013.) Općinski načelnik Općine Šandrovac dana 20. rujna 2017. godine donosi sljedeću

**ODLUKU**

**o odabiru najpovoljnijeg ponuditelja u postupku bagatelne nabave**

**„Zamjena pokrova i dotrajalih dijelova krovišta na društvenom domu Pupelica“**

**Članak 1.**

U postupku bagatelne nabave „Zamjena pokrova i dotrajalih dijelova krovišta na društvenom domu Pupelica, CPV: 45213100-4 Radovi na izgradnji poslovnih zgrada, koja se provodi prikupljanjem ponuda za odabir najpovoljnijeg ponuditelja izvođača radova za zamjenu pokrova i dotrajalih dijelova krovišta na društvenom domu Pupelica, sukladno specifikaciji i troškovniku radova koji je sastavni dio cit. postupka bagatelne nabave, procijenjena vrijednost nabave: 210.000,00 kuna bez PDV-a, CPV: 45213100-4 Radovi na izgradnji poslovnih zgrada, odabire se najpovoljnija ponuda ponuditelja:

***Tesar vl. Ivan Konjarek Stjepana Radića 103 48350 Đurđevac***

***na iznos od 209.384,14 kuna bez 25% PDV-a, odnosno 261.730,17 kuna sa 25% PDV-a ponuda od 14.09.2017. godine***

**Članak 2.**

Sa odabranim ponuditeljem sklopiti će se ugovor o bagatelnoj nabavi radova opisanih u članku 1. Odluke.

**Članak 3.**

Protiv odluke ne može se izjaviti žalba jer se na istu ne primjenjuje Zakon o javnoj nabavi.

**Članak 4.**

Ova Odluka stupa na snagu danom donošenja, a objavit će se u "Općinskom glasniku Općine Šandrovac“.

**Obrazloženje**

Općina Šandrovac, Bjelovarska 6, 43227 Šandrovac, MB:2580551, OIB: 35024150994, kao javni naručitelj, objavila je dana 7. rujna 2017. godine na web stranici Općine Šandrovac [www.sandrovac.hr](http://www.sandrovac.hr/) poziv za dostavu ponuda u postupku bagatelne nabave

„Zamjena pokrova i dotrajalih dijelova krovišta na društvenom domu Pupelica, CPV: 45213100-4 Radovi na izgradnji poslovnih zgrada, prikupljanjem ponuda radi odabira najpovoljnijeg ponuditelja za zamjenu pokrova i dotrajalih dijelova krovišta na društvenom domu Pupelica, sukladno specifikaciji i troškovniku radova koji je sastavni dio cit. postupka bagatelne nabave, procijenjena vrijednost nabave: 210.000,00 kuna bez PDV-a, CPV: 45213100-4 Radovi na izgradnji poslovnih zgrada.

Postupak bagatelne nabave proveden je u skladu sa odredbom članka 13. Pravilnika o bagatelnoj nabavi roba, usluga i radova Općine Šandrovac, te je javni poziv objavljen dana 7. rujna 2017. godine na web stranici općine Šandrovac [www.sandrovac.hr](http://www.sandrovac.hr/). Rok za dostavu ponuda je bio minimalno 8 dana od dana dostave poziva strankama odnosno od 7. rujna do 17. rujna 2017. godine.

Istodobno na objavom javnog poziva na web stranici Općine Šandrovac, pozivi za dostavu ponuda poslani su na sljedeće adrese:

1. Tesarsko zidarski obrt Sabljak , vl. Pero Sabljak Mišinačka 30, Brezovac, 43000 Bjelovar,

2. Tesar vl Ivan Konjarek Stjepana Radića 103 48350 Đurđevac

3. Česma – usluge d.o.o. Bjelovar, Slavonska cesta 17, 43000 Bjelovar

U roku za dostavu ponuda, od 7. rujna do 17. rujna 2017. godine pristigle su dvije ponude sljedećih ponuđača redom kako su pristigle:

1. Tesar vl Ivan Konjarek Stjepana Radića 103 48350 Đurđevac, ponuda od 14.09.2017. godine na iznos od 209.384,14 kuna bez 25% PDV-a, odnosno 261.730,17 kuna sa 25% PDV-a.

2. Tesarsko zidarski obrt Sabljak, vl. Pero Sabljak Mišinačka 30, Brezovac, 43000 Bjelovar, ponuda od 17.09.2017. godine na iznos od 209.587,15 kuna bez 25% PDV-a, odnosno na iznos od 261.983,94 kuna sa 25% PDV-a,

Temeljem ovlasti iz članka 13. Pravilnika o bagatelnoj nabavi roba, usluga i radova Općine Šandrovac Povjerenstvo je otvorilo ponude dana 18. rujna 2017. godine, te zatim razmotrio zaprimljene ponude dana 19. rujna 2017. godine, kada je utvrđeno da su sve ponude potpune i da zadovoljavaju sve tražene uvjete iz poziva, priložena je cijena prema troškovniku iz javnog poziva, zbog čega su sve navedene ponude prihvatljive.

Međutim, s obzirom da je kriterij za odabir ponude najpovoljnija ponuda, a to je ona ponuda koja uz ispunjenje uvjeta iz poziva sadrži najniži iznos ponude za tražene radove, na prijedlog Povjerenstva općinski načelnik je odabrao ponudu tvrtke Tesar vl Ivan Konjarek Stjepana Radića 103 48350 Đurđevac, ponuda od 14.09.2017. godine na iznos od 209.384,14 kuna bez 25% PDV-a, odnosno 261.730,17 kuna sa 25% PDV-a kao najpovoljniju.

Odluku o odabiru najpovoljnije ponude naručitelj će bez odgode, a najkasnije u roku od 10 dana od otvaranja ponuda istovremeno dostaviti svakom ponuditelju na dokaziv način (dostavnica, povratnica, izvješće o uspješnom slanju telefaksom, potvrda emailom, objavom na internetskim stranicama naručitelja).

Naručitelj objavom odluke o odabiru najpovoljnije ponude odnosno njenom izvršenom dostavom na dokaziv način stječe uvjete za sklapanje ugovora o nabavi. Nabava bagatelne vrijednosti veće od 70.000,00 kuna, a manje od 200.000,00 kuna za nabavu roba i usluga odnosno do 500.000,00 kuna za radove, provodi se zaključivanjem ugovora s odabranim gospodarskim subjektom. Ugovor u ime općine Šandrovac potpisuje načelnik.

Protiv ove Odluke ne može se izjaviti žalba jer se na istu ne primjenjuje Zakon o javnoj nabavi. Zbog svega navedenog odlučeno je kao u izreci.

ODGOVORNA OSOBA NARUČITELJA

Općinski načelnik Općine Šandrovac

Josip Dekalić

Dostaviti objavom na web stranici Općine Šandrovac i osobno:

1. Tesarsko zidarski obrt Sabljak , vl. Pero Sabljak Mišinačka 30, Brezovac, 43000 Bjelovar,

2. Tesar vl Ivan Konjarek Stjepana Radića 103 48350 Đurđevac

3. Česma – usluge d.o.o. Bjelovar, Slavonska cesta 17, 43000 Bjelovar

4. JUO Općine Šandrovac – računovodstvo

5. Pismohrana